Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 66/12/5506	Martin, 23.5.2014
EEČ : 2-40-144-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Martin zo dňa 22.2.2013, spisová značka 2 Pv 66/12/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na  tom skutkovom základe, že
         dňa 19.01.2011 v čase okolo 13,47 h v XXXXX, v  Obchodnom centre XXXXX, zobral z regálu jeden kus alkoholu zn. Soberano v hodnote 10,59 Eur, ktorý si skryl pod nohavice a prešiel cez pokladničnú zónu bez zaplatenia, pričom následne bol zadržaný pracovníkom SBS a tovar vrátil na predajňu bez poškodenia, čím poškodenej spoločnosti XXXXX, so sídlom XXXXX XXXXX, IČO: XXXXX, spôsobil škodu vo výške 10,59 Eur a takto konal aj napriek tomu, že bol dňa 26.07.2010 Obvodným oddelením PZ XXXXX postihnutý za priestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov a bola mu v blokovom konaní Blokom na pokutu nezaplatenú na mieste č. XXXXX uložená pokuta vo výške 16,- Eur.  

Uznesením prokurátora Okresnej prokuratúry Martin zo dňa 22.2.2013, spisová značka 2 Pv 66/12/5506, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátorky Okresnej prokuratúry Martin, č.k. 2 Pv 66/12/5506 - 21 zo dňa 22.02.2013, právoplatným dňa 30.04.2013 bolo podmienečne zastavené trestné stíhanie obvineného XXXXX vedené pre prečin krádeže podľa § 212 ods. 2 písm. f) Tr. zák. a bola mu určená skúšobná doba v trvaní 12 (dvanásť) mesiacov, ktorá uplynula dňa 30.04.2014.
Z vyžiadaných podkladov z Okresného úradu Martin, odboru všeobecnej vnútornej správy, zo správy z Okresného riaditeľstva PZ, odboru kriminálnej polície v Martine ako aj z odpisu registra trestov, po uplynutí skúšobnej doby bolo zistené, že obvinený XXXXX v priebehu skúšobnej doby viedol riadny život a nedopustil sa žiadneho protiprávneho konania, čím splnil všetky zákonné podmienky uvedené v ustanovení  § 217 ods. 1 Tr. por., a preto som rozhodla tak, ako je uvedené vo výrokovej časti tohto uznesenia.
Právoplatnosťou tohto uznesenia, tak ako to vyplýva z ustanovenia § 217 ods. 4 Tr. por., nastávajú účinky zastavenia trestného stíhania  podľa § 9 ods. 1 písm. e) Tr. por.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Šimková
prokurátorka